**Ministru kabineta noteikumu projekta "Grozījumi Ministru kabineta 2012. gada 6. novembra noteikumos Nr. 751 "Maksātnespējas administrācijas nolikums"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Maksātnespējas kontroles dienesta iniciatīva.Maksātnespējas likuma 174.1 panta 9. un 10. punkts.Likums "Grozījumi Maksātnespējas likumā", pieņemts Saeimā 2018. gada 31. maijā, stājies spēkā 2018. gada 1. jūlijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 1. jūlijā stājies spēkā likums "Grozījumi Maksātnespējas likumā", kas paredz iestādes nosaukuma maiņu no "Maksātnespējas administrācija" uz "Maksātnespējas kontroles dienests".Atbilstoši Valsts pārvaldes iekārtas likuma 16. panta otrajai daļai Ministru kabineta 2012. gada 6. novembra noteikumos Nr. 751 "Maksātnespējas administrācijas nolikums" (turpmāk – nolikums) ir norādīts iestādes nosaukums, iestādes funkcijas, uzdevumi un kompetence, kā arī iestādes darbības tiesiskuma nodrošināšanas mehānismi.Ievērojot minēto, nepieciešams precizēt nolikumu mainot iestādes nosaukumu no "Maksātnespējas administrācija" uz "Maksātnespējas kontroles dienests".2017. gada 6. janvārī spēkā stājās grozījumi Maksātnespējas likumā. Saskaņā ar Maksātnespējas likuma 174.1panta 9. un 10. punktu Maksātnespējas administrācija ieceļ amatā maksātnespējas procesa administratorus (turpmāk – administrators), atbrīvo, atceļ un atstādina no amata administratorus, kā arī aptur administratora amata darbību. Savukārt saskaņā ar Maksātnespējas likuma 175. panta pirmās daļas 3. punktu Maksātnespējas kontroles dienesta lēmumus par administratora iecelšanu amatā, atbrīvošanu, atcelšanu un atstādināšanu no amata, kā arī administratora amata darbības apturēšanu var pārsūdzēt tiesā. Nolikumā atbilstoši Maksātnespējas likuma redakcijai, kas bija spēkā līdz 2017. gada 6. janvārim, ir paredzēta kārtība, kādā ir iespējams apstrīdēt direktora izdotos administratīvos aktus un faktisko rīcību. Atbilstoši spēkā esošajai nolikuma redakcijai Tieslietu ministrijā var apstrīdēt lēmumus par maksātnespējīgo darba devēju darbinieku prasījumu apmierināšanu un maksātnespējas procesa izmaksu segšanu, savukārt tiesā var pārsūdzēt iestādes lēmumus tikai administratoru sertificēšanas jautājumos. Līdz ar to nepieciešams precizēt nolikumā paredzēto iestādes lēmumu un rīcības apstrīdēšanas un pārsūdzības kārtību. Vienlaikus atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunktam nolikumā nav jādublē Maksātnespējas likumā un Administratīvā procesa likumā ietvertais regulējums par iestādes lēmumu apstrīdēšanas un pārsūdzēšanas kārtību.Ņemot vērā minēto, nepieciešams precizēt nolikumu, nosakot, ka Maksātnespējas kontroles dienesta lēmumu un faktiskās rīcības apstrīdēšanas un pārsūdzēšanas kārtība noteikta Maksātnespējas likumā un Administratīvā procesa likumā.Ministru kabineta 2017. gada 18. jūlija sēdē ir izskatīts informatīvais ziņojums "Par Maksātnespējas administrācijas attīstību" (prot. Nr. 36 31. §). Izskatot minēto ziņojumu, Ministru kabinets ir nolēmis, ka, lai nodrošinātu Maksātnespējas kontroles dienesta kapacitātes stiprināšanu, Tieslietu ministrijai līdz 2017. gada 1. novembrim jāsaskaņo ar Valsts kanceleju Maksātnespējas kontroles dienesta amatu klasificēšanas rezultātu apkopojumu. Viens no būtiskajiem Maksātnespējas kontroles dienesta uzdevumiem ir vienotas maksātnespējas procesu regulējošo normatīvo aktu piemērošanas prakses veidošanas veicināšana. Maksātnespējas kontroles dienests kā specializēta nozares iestāde jau šobrīd faktiski izstrādā Ministru kabineta noteikumu, rīkojumu un informatīvo ziņojumu projektus, kā arī  apkopo un sniedz priekšlikumus ar maksātnespējas jomu saistīto tiesību aktu pilnveidošanai, tomēr tas nav atspoguļots nolikumā. Līdz ar to minētie uzdevumi tiesību aktu izstrādes jomā ir iekļaujami nolikumā.Minētās izmaiņas nolikumā skar Maksātnespējas kontroles dienesta Juridiskā departamenta četras amata vietas. |
| 3. | Projekta izstrādē iesaistītās institūcijas un publiskas personas kapitālsabiedrības | Maksātnespējas kontroles dienests (Tieslietu ministrija). |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ietekmē Maksātnespējas kontroles dienesta nodarbinātos. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Noteikumu projekts nemaina esošo regulējumu pēc būtības un neparedz ieviest jaunas politikas iniciatīvas. Noteikumu projekts saskaņo nolikumu ar Maksātnespējas likuma regulējumu. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Maksātnespējas kontroles dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar noteikumu projektu netiek paplašinātas vai sašaurinātas Maksātnespējas kontroles dienesta funkcijas, un noteikumu projekta izpilde neietekmē tajā esošos cilvēkresursus.Nav nepieciešama jaunu institūciju izveide vai esošo reorganizācija. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Ličkovska 67099126

Alla.Lickovska@mkd.gov.lv